До Общински съвет

гр. Мездра

О Т Ч Е Т

За дейността на Н.Ч. “Н. Й. Вапцаров 1919“ с. Игнатица за 2022г.

През изминалата 2022г. Настоятелството на Читалището, неговите дейци и самодейци работихме в името на местната ни общност и за съхраняването на нашия бит и традиции. Организирахме редица мероприятия в нашето село и участвахме във фолклорни събори и фестивали в други населени места.

Културно-просветната дейност в нашето село за изминалата година се осъществяваше съвместно с Кметство, Пенсионерски клуб, Здравна служба и Църковно настоятелство и др.

Организирахме и взехме участие в следните празници:

3- ти март с. Игнатица – тържество с рецитал и поднасяне на венец пред паметника на загиналите във войните игнатечени, 3-ти март с. Зверино „ Пробуждане с хоро “, 1-ви юни Ден на детето с рисунки на асфалта, 1-ви ноември –Ден на народния будител, 21 ноември - Ден на християнското семейство и Коледно – новогодишно тържество с програма.

Отбелязахме следните обредни празници: 06.01- Йордановден, 21.01 -Бабин ден с ритуали характерни за празника,14 февруари-Трифон Зарезан с ритуално зарязване на лоза, Ден на самодееца, Лазаруване, Боядисване на великденски яйца, Еньовден/бране на билки плетене на венец и провиране за здраве/ и Коледуване.

Празниците на местната общност през изминалата година бяха: 1- ви май – Ден на село Игнатица, на 5-ти май с програма и рецитал открихме ново изградената Стена на славата, на 25.06. беше

организирано Поклонение на най - младия Ботев четник Александър Чендов в местността Люцка поляна и на 21.12 – Игнажден храмов празник.

През годината оброците в нашето село бяха 7.

Празниците и обичаите проведохме със самодейците , Художествено творческия клуб и децата при читалището.

Организирахме Благотворителната инициатива : „Подари светлина за Великден“ и участвахме в събиране на капачки и жълти стотинки.

През изминалата година пребоядисахме библиотеката при читалището и кандидатствахме за отпускане на Допълнителна субсидирана бройка към Министерство на културата.

БИБЛИОТЕЧНА ДЕЙНОСТ

Тя се осъществява с отчетна и планова дейност

2022 2023

Читатели 68 71

Посещения 1424 1453

Раздадени БМ 872 883

Набавени 48 52

Отчислени 10 20

Абонамент 3 4

Реалния библиотечен фонд е 6318 тома.

Културно - просветната дейност включва: витрини, кътове, плакати, рецитали, беседи и четения, представяне на книги и изложби.

Лятната работа с деца включваше няколко четения, беседи, изложби от детски рисунки, забавни и творчески занимания.

ХУДОЖЕСТВЕНА САМОДЕЙНОСТ

1.Женски народен хор – от 16 самодейци с ръководител Веселин Атанасов ,които през 2022г. имаха 11 изяви.

Самодейците взеха участие в: Концерта на авторски песни на Димитър Ангелов, НФФ „Змей Горянин“ с. Зверино , Международен ФФ „Шопски наниз“ общ. Костинброд, Празник на с. Оселна, Фолклорен събор „Хоро се вие песен се пее“ с. Миланово и спечелиха 3- то място, ФФ „ Тъпан бие, хоро се вие, песен се пее, Буковец се весели, българското да съхрани“ – 2-ро място, ФФ“ Кукурузени усмивки „ с. Селановци общ. Оряхово.

Самодейците се представиха достойно през изминалата 2022г.

2.Детско фолклорно студио

За периода с 16 деца и 34 изяви от които рецитали, , излети, спортни игри, рецитали, четения, беседи, летни творчески занимания изложби от рисунки.

3. Художествено творчески клуб „Ковачница“

Клубът е с председател Петър Вутов. За 2022г. 16 членове и 9 изяви

За съдействието и оказана подкрепа, искрено и сърдечно Благодарим, на община Мездра, на Иво Костадинов /кмет на с. Игнатица/, на Пенсионерския клуб, и на всички дейци и самодейци, които участват в мероприятията на читалището и допринасят да запазим българските традиции и да обогатяваме нашия бит и култура.

Изготвил:

/Петя Тодорова/